EELNÕU

08.02.2024

**Tervishoiuteenuste korraldamise seaduse ja teiste seaduste muutmise seadus**

**§ 1. Tervishoiuteenuste korraldamise seaduse muutmine**

Tervishoiuteenuste korraldamise seaduses tehakse järgmised muudatused:

**1)** paragrahvi 1 täiendatakse lõikega 25 järgmises sõnastuses:

„(25) Tervishoiuteenuse osutaja on kohustatud täitma tervishoiuteenuse osutaja kohustusliku vastutuskindlustuse seadusest tulenevaid kohustusi.“;

**2)** paragrahvis 41, seaduse 2. peatüki 2. jao pealkirjas ning §-des 7–15, 34–38, 40–42, 57, 581 ja 59 asendatakse läbivalt sõna „üldarstiabi“ sõnaga „perearstiabi“;

**3)** paragrahvi 7 täiendatakse lõigetega 5 ja 6 järgmises sõnastuses:

„(5) Perearstiabi osutaja võib lisaks nimistu alusel tegutsemisele osutada perearstiabi teise nimistusse kuuluvale isikule, kui see on vajalik perearstiabi kättesaadavuse tagamiseks.

(6) Nimistuvälise teenindamise tingimused, ulatuse ja korra kehtestab valdkonna eest vastutav minister määrusega.“;

**4)** paragrahvi 8 lõige 45 muudetakse ja sõnastatakse järgmiselt:

„(45) Kui perearsti nimistusse kantud isikute arv ületab nimistu piirsuurust või nimistu jaoks, kuhu isik kuulub, ei ole konkursi korras leitud perearsti ega asendajat, võib Tervisekassa nimistu piirsuurust arvestades määrata isiku Eesti rahvastikuregistri elukoha aadressi alusel teise perearsti nimistusse. Kui käesoleva paragrahvi lõike 41 punktis 1 sätestatud piirsuurusega nimistusse kuulub rohkem kui 800 ravikindlustamata isikut, on Tervisekassal õigus perearsti avalduse alusel määrata ravikindlustamata isik, kelle rahvastikuregistrijärgne elukoht ei ole nimetatud perearsti teeninduspiirkonnas, teise perearsti nimistusse. Tervisekassa teavitab isikut ja perearsti isiku nimistusse määramisest kirjalikult või elektrooniliselt seitsme tööpäeva jooksul otsuse tegemisest arvates.“;

**5)** seaduse 2. peatükki täiendatakse 21. jaoga järgmises sõnastuses:

„**21. jagu**

**Tervisekeskus**

**§ 151. Tervisekeskuse moodustamine**

(1) Tervisekeskuse moodustavad samas taristus ühiselt perearstiabi, ämmaemandusabi, füsioteraapiat ja õendusabi, sealhulgas koduõendusteenust osutavad isikud. Tervisekeskuse võib moodustada ka üks juriidiline isik, kes pakub kõiki eelnimetatud teenuseid. Tervisekeskuse moodustajate hulka võivad lisaks kuuluda logopeedilise ravi või psühholoogilise ravi teenust osutavad isikud.

(2) Tervisekeskuses tegutseva perearstiabi osutaja tegevusloal kajastuv tervisekeskuse asukohast erinev tegevuskoht loetakse tervisekeskuse osaks.

(3) Tervisekeskuse liigid ja nõuded tervisekeskuse liikidele kehtestab valdkonna eest vastutav minister määrusega.“;

**6)** paragrahvi 57 lõige 33 muudetakse ja sõnastatakse järgmiselt:

„(33) Käesoleva paragrahvi lõikes 3 sätestatud juhul võib perearsti nimistusse kuuluvaid isikuid teenindada perearstiabi tegevusluba omav isik Tervisekassa otsuse alusel:

1) tervisekeskuses;

2) tervisekeskuse väliselt, kui avaliku konkursi korras ei ole võimalik perearsti kohta täita ja nimistu jaoks ei ole võimalik leida asendavat perearsti ega tervisekeskust.“;

**7)** paragrahvi 57 lõige 35 muudetakse ja sõnastatakse järgmiselt:

„(35) Käesoleva paragrahvi lõikes 33 nimetatud töökorraldus võib kesta kuni üks aasta või kui avaliku konkursi korras ei ole võimalik perearsti kohta täita ja see on vajalik, arvestades tervishoiu strateegilisi suundasid, võib pikaajaline asendamine kesta kuni viis aastat.“;

**8)** seadust täiendatakse §-dega 729 ja 7210 järgmises sõnastuses:

„**§ 729. Nimistuväliste isikute teenindamise mõju järelhindamine**

Sotsiaalministeerium teeb hiljemalt 2029. aasta 1. jaanuariks järelhindamise käesoleva seaduse § 7 lõigetes 5 ja 6 sätestatud regulatsiooni rakendamise mõju ja tulemuslikkuse kohta ning esitab vajadusel ettepanekud regulatsiooni muutmiseks.

**§ 7210. Perearstiabi osutaja poolt nimistusse kuuluvate isikute teenindamise mõju järelhindamine**

Sotsiaalministeerium teeb hiljemalt 2029. aasta 1. jaanuariks järelhindamise käesoleva seaduse § 57 lõike 33 punktis 2 ja lõikes 35 sätestatud perearstiabi tegevusluba omava isiku poolt tervisekeskuse väliselt perearsti nimistusse kuuluvatele isikutele asenduse korras teenuse osutamise regulatsiooni rakendamise mõju ja tulemuslikkuse kohta ning esitab vajadusel ettepanekud regulatsiooni muutmiseks.”.

**§** **2. Alkoholi-, tubaka-, kütuse- ja elektriaktsiisi seaduse muutmine**

Alkoholi-, tubaka-, kütuse- ja elektriaktsiisi seaduses asendatakse § 50 lõike 5 punktis 1 sõna „üldarstiabi“ sõnaga „perearstiabi“.

**§ 3.** **Kaitseväe korralduse seaduse muutmine**

Kaitseväe korralduse seaduse § 351 lõikes 1 ja § 352 punktis 1 asendatakse sõna „üldarstiabi“ sõnaga „perearstiabi“.

**§ 4.** **Küberturvalisuse seaduse muutmine**

Küberturvalisuse seaduse § 3 lõike 1 punktis 7 asendatakse sõnad „perearst üldarstiabi osutamisel“ sõnadega „perearstiabi osutaja perearstiabi osutamisel“.

**§ 5.** **Ravikindlustuse seaduse muutmine**

Ravikindlustuse seaduses asendatakse läbivalt sõna „üldarstiabi“ sõnaga „perearstiabi“.

**§ 6. Ravimiseaduse muutmine**

Ravimiseaduses tehakse järgmised muudatused:

**1)** paragrahvi 13 lõike 1 punktis 2, § 16 lõikes 6, § 18 lõikes 3 ja § 21 lõikes 12 asendatakse arv „7“ arvudega “7, 71“;

**2)** paragrahvi 19 lõiget 32 täiendatakse pärast tekstiosa „punktide 1 ja 2“ tekstiosaga „ning lõike 71“;

**3)** paragrahvi 21 täiendatakse lõikega 71 järgmises sõnastuses:

„(71) Lisaks käesoleva paragrahvi lõigetes 1 ja 7 nimetatud juhtudele võib Ravimiamet anda loa kindla diagnoosi puhul müügiloata ravimi turustamiseks, et tagada inimese või looma tervise seisukohast olulise ravimi katkematu kättesaadavus Eestis sama toimeaine ja tugevusega müügiloaga ravimite tarneraskuse ajal või turustamise kindlaksmääratud ajaks lõpetamise korral.“;

**4)** paragrahvi 21 lõike 8 sissejuhatavas lauseosas asendatakse tekstiosa „lõigetes 1 ja 7“ tekstiosaga „lõigetes 1, 7 ja 71“;

**5)** paragrahvi 33 lõikes 17 asendatakse sõnad „tervishoiutöötajate riiklikus registris“ tekstiosaga „tervishoiukorralduse infosüsteemis“;

**6)** paragrahvi 43 lõiget 6 täiendatakse pärast sõna „juures“ tekstiosaga „,välja arvatud tootmisettevõtte tegevusloa omajale kuuluva ravimi hulgimüügi tegevusloa alusel tegutsevas hulgimüügi ettevõttes.“.

**§ 7.** **Ravimiseaduse ja tervishoiuteenuste korraldamise seaduse muutmise seaduse (lähtetoetused) muutmine**

Ravimiseaduse ja tervishoiuteenuste korraldamise seaduse muutmise seaduse (lähtetoetused) (RT I, 15.12.2023, 1), 1 § 2 punktis 3 asendatakse sõna „üldarstiabi“ sõnaga „perearstiabi“.

**§ 8. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 287 pealkirjas ja lõike 1 punktis 2 ning § 288 punktis 1 asendatakse sõna „üldarstiabi“ sõnaga „perearstiabi“;

**2)** paragrahvi 287 täiendatakse lõikega 5 järgmises sõnastuses:

„(5) Iseseisvalt füsioteraapia, iseseisvalt logopeedilise ravi või iseseisvalt psühholoogilise ravi osutamise tegevusloa taotluse läbivaatamise eest tasutakse riigilõivu 145 eurot iga tegevuskoha kohta eraldi.“;

**3)** seaduse 12. peatüki 3. jagu täiendatakse 8. jaotisega järgmises sõnastuses:

„**8. jaotis**

**Tubakaseaduse alusel tehtavad toimingud**

**§ 2984. Tubakatootest ja tubakatootega seonduvast tootest teavitamine**

(1) Tubakatoote ja tubakatootega seonduva toote teate läbivaatamise eest tasutakse riigilõivu 740 eurot.

(2) Tubakatoote ja tubakatootega seonduva toote teate muudatuse eest tasutakse riigilõivu 740 eurot.“.

**§ 9. Tervishoiuteenuste korraldamise seaduse muutmise ja sellega seonduvalt teiste seaduste muutmise seaduse muutmine**

Tervishoiuteenuste korraldamise seaduse muutmise ja sellega seonduvalt teiste seaduste muutmise seaduses (RT I, 07.03.2023, 4) tehakse järgmised muudatused:

**1)** paragrahvi 1 punktis 2 sisalduv lõige 31 muudetakse ja sõnastatakse järgmiselt:

„(31) Vanglas ja arestimajas kinni peetavatele isikutele tervishoiuteenuste osutamist, sealhulgas vanglas kohapeal osutatavat hambaravi,  ravimeid, meditsiiniseadmeid ja muid tervishoiuteenuste osutamisega seotud kulusid rahastatakse riigieelarvest Tervisekassa kaudu vangistusseaduse § 52 lõike 11 alusel ning Tervisekassa tervishoiuteenuste loetelus sätestatud alustel, tingimustel ja korras.“;

**2)** paragrahvi 2 punktides 3 ja 8 ning §-s 4 asendatakse sõnad „Eesti Haigekassa“ sõnaga „Tervisekassa“ vastavas käändes.

**§ 10.** **Tervishoiuteenuse osutaja kohustusliku vastutuskindlustuse seaduse muutmine**

Tervishoiuteenuse osutaja kohustusliku vastutuskindlustuse seaduses (RT I, 20.06.2022, 83) tehakse järgmised muudatused:

**1)** paragrahvi 4 lõige 3 muudetakse ja sõnastatakse järgmiselt:

„(3) Kindlustusandja on kohustatud vastavalt võlaõigusseaduse §-le 520 sõlmima vastutuskindlustuslepingu või muutma olemasolevat vastutuskindlustuslepingut tervishoiuteenuse osutajaga, kellel on kehtiv tegevusluba, kes taotleb Terviseametilt tegevusloa muutmist või uue tegevusloa väljastamist või kelle majandustegevuse peatamine lõpeb.“;

**2)** paragrahvi 5 lõige 2 muudetakse ja sõnastatakse järgmiselt:

„(2) Tervishoiuteenuse osutaja kindlustuskohutuse täitmise tõendamiseks esitab kindlustusandja või tema volitatud isik käesoleva paragrahvi lõikes 1 nimetatud andmed infosüsteemide andmevahetuskihi kaudu Terviseameti peetavasse tervishoiukorralduse infosüsteemi.“;

**3)** paragrahvi 34 punktid 9 ja 10 muudetakse ning sõnastatakse järgmiselt:

„**9)** paragrahvi 421 täiendatakse lõigetega 2 ja 3 järgmises sõnastuses:

„(2) Tervishoiuteenust võib asuda osutama vastutuskindlustuslepingu järgse kindlustusperioodi algusest või tervishoiukorralduse infosüsteemis märgitud ajast, kui viimati nimetatu on hilisem. Käesolevas lõikes sätestatut kohaldatakse ka tegevusloa muutmise ja majandustegevuse peatamise lõppemise menetluses.

(3) Vastutuskindlustuslepingu järgse kindlustusperioodi muutmine ei too kaasa tegevusloa muutmist.“;

**10)** seadust täiendatakse §-ga 481 järgmises sõnastuses:

„**§ 481. Tegevusloa kehtetuks tunnistamine**

Terviseamet võib lisaks majandustegevuse seadustiku üldosa seaduses sätestatule tunnistada tegevusloa kehtetuks, kui tervishoiuteenuse osutaja ei ole täitnud tervishoiuteenuse osutaja kohustusliku vastutuskindlustuse seadusest tulenevaid kohustusi.“.“.

**§ 11. Tubakaseaduse muutmine**

Tubakaseaduses tehakse järgmised muudatused:

**1)** paragrahvi 10 lõike 4 esimeses lauses, § 102 lõike 7 esimeses lauses ja § 103 lõike 3 esimeses lauses asendatakse sõna „avaldatakse“ tekstiosaga „avaldatakse pärast teate nõuetele vastavuse kontrollimist ja esitatud teabe hindamist“;

**2)** paragrahvi 10 lõige 6 muudetakse ja sõnastatakse järgmiselt:

„(6) Tubakatooteid võõrandamiseks Eestisse toov või Eestis tubakatooteid tootev ettevõtja teatab Terviseametile elektrooniliselt tubakatoodete ja tubakatoodetega seonduvate toodete müügikogused tootemarkide ja -liikide kaupa andmete esitamiseks ettenähtud ühisportaali kaudu eelmise kalendriaasta kohta järgmise aasta 31. märtsiks.“;

**3)** paragrahvi 102 lõike 2 sissejuhatavas lauseosas asendatakse sõnad „igal aastal“ sõnadega „kalendriaasta kohta järgmise aasta 31. märtsiks“;

**4)** seaduse 2. peatüki 1. jagu täiendatakse §-ga 104 järgmises sõnastuses:

**„§ 104. Riigilõivud teate läbivaatamise eest**

Käesoleva seaduse §-des 10–103 nimetatud teate läbivaatamise eest tasub teate esitaja enne teate esitamist riigilõivu riigilõivuseaduses sätestatud määras.

**§ 12. Seaduse jõustumine**

(1) Käesolev seadus jõustub 2024. aasta 1. juulil.

(2) Käesoleva seaduse § 6 jõustub üldises korras.

(3) Käesoleva seaduse § 8 punkt 3 ja § 11 jõustuvad 2025. aasta 1. jaanuaril.

Lauri Hussar

Riigikogu esimees

­­­­­­­­­­­­­­­­Tallinn 2024

Algatab Vabariigi Valitsus